
	išvada

	DĖL BIRŠTONO SAVIVALDYBĖS 2009 METŲ

BIUDŽETO ĮVYKDYMO AtasKAITOS


	


2010 m. gegužės 18 d. Nr. 3-11
                 Vykdydama Vietos savivaldos įstatymo 27 str., Lietuvos Respublikos biudžeto sandaros įstatymo 37 str. ir 2009 metų kontrolieriaus tarnybos veiklos planą, Birštono savivaldybės kontrolieriaus tarnybos kontrolierė atliko Birštono savivaldybės 2009 metų biudžeto įvykdymo ataskaitos auditą.


Audito tikslas – nustatyti ar 2009 metų savivaldybės biudžeto įvykdymo ataskaita (toliau – Ataskaita) visais reikšmingais atžvilgiais parengta pagal Lietuvos Respublikos teisės aktų reikalavimus ir įvertinti, ar paskirti asignavimai panaudoti programose nustatytiems tikslams pasiekti, ar naudojant asignavimus nepadaryta teisės aktų pažeidimų.

Pagal Lietuvos Respublikos Vietos savivaldos ir Biudžeto sandaros įstatymus už apyskaitos parengimą ir pateikimą Savivaldybės tarybai yra atsakinga Savivaldybės administracija.


Savivaldybės kontrolės ir audito tarnybos pareiga remiantis atliktais auditais pateikti Savivaldybės tarybai išvadą dėl 2009 metų biudžeto įvykdymo ataskaitos. 

Auditą dėl biudžeto asignavimų panaudojimo kontrolierė atliko pagal audito reikalavimus. Auditas suplanuotas ir atliktas taip, kad būtų galima gauti pakankamą pagrindą tvirtinti, jog nėra reikšmingų informacijos iškraipymų asignavimų valdytojų buhalterinės apskaitos ir atskaitomybės dokumentuose, įvertinti Savivaldybės administracijos sukurtas ir taikomas kontrolės priemones tinkamai informacijai iš kitų asignavimų valdytojų gauti,  įvertinta Savivaldybės biudžeto asignavimų pagal programas vykdymas.

                 Audito metu surinkta įrodymai, kuriais pagrįsta Birštono savivaldybės administracijos biudžeto lėšų apskaitos sistemos ir vidaus kontrolės, finansinės atskaitomybės ataskaitų parengimo ir pateikimo, savivaldybės lėšų naudojimo, disponavimo jomis teisėtumo, vertinimas.


Kontrolierės nuomone, Savivaldybės 2009 metų biudžeto įvykdymo ataskaitos auditas suteikia pagrindą išvadai pareikšti.


Remiantis audito rezultatais, kontrolierės nuomone Savivaldybės 2009 metų biudžeto įvykdymo ataskaita visais atžvilgiais parengta pagal Lietuvos Respublikos teisės aktų reikalavimus, nustatytus jos sudarymui. Birštono savivaldybės administracijoje ir kitose biudžetinėse įstaigose valdant, naudojant ir disponuojant savivaldybės lėšomis ir turtu, reikšmingų neatitikimų Lietuvos Respublikos teisės aktuose nustatytiems reikalavimams, nenustatyta.

                   Audito metu atliktas Paaiškinamojo rašto, kuris yra pridėtas prie audituotos 2009 metų Birštono savivaldybės biudžeto įvykdymo ataskaitos, patikrinimas. Už šį aiškinamąjį raštą atsakinga Savivaldybės administracija. Kontrolierės pareiga, remiantis atliktu patikrinimu pareikšti nuomonę ar administracijos parengtame  paaiškinamąjame rašte pateikti duomenys atitinka biudžeto vykdymo ataskaitoje pateiktiems duomenims.
         Remdamasi atliktu patikrinimu, pareiškiu, kad pateiktame paaškinamąjame rašte nepastebėta jokių reikšmingų neatitikimų lyginant su 2009 metų biudžeto įvykdymo ataskaita ir kitomis ataskaitomis iš kurių ji buvo sudaryta.  

